धन और मन अच्छे कार्यों में लगाएं : मदनमोहनदास
कन्नौज | सुखवाड़ामें चल रही भागवत कथा में महंत मदनमोहन दास महाराज ने कहा कि अपने धन के साथ मन को भी अच्छे कार्यों में लगाना चाहिए ताकि जीवन रूपी नौका का उद्धार हो सके। बेटा-बेटी एक समान है। जो व्यक्ति कन्या भ्रूण हत्या जैसा पाप करता है उसके लिए नर्क के द्वार हमेशा खुले रहते हैं।
करदन महाराज की नौ कन्या कपिलदेव भगवान की कथा सुनाते हुए सूर्यवंश एवं चंद्रवंश के राजाओं सहित राम अवतार, राम राज्याभिषेक की कथा सुनाई। इस दौरान कृष्ण जन्मोत्सव मनाया गया। इससे पूर्व कथा में वामन अवतार, नरसिंह अवतार, समुद्र मंथन,धनवंतरी अवतार प्रसंग सुनाए। उन्होंने बताया कि भगवान ऋषभदेव के पुत्र भरत के नाम से हमारे देश का नाम भारत पड़ा। व्यक्ति को अपने मन पर नियंत्रण करना चाहिए। संसार में सुख नाम की कोई चीज नहीं होती। दुख को थोड़ी देर के लिए भूलना ही सुख का आभास होता है। गुरु दीक्षा लेने के बाद व्यक्ति का दूसरा जन्म होता है। कथा में घोसुंडा गांव स्थित अंधेरी बाग के महंत पुरुषोत्तदास महाराज सहित पं. सेवाराम सुखवाल भी मौजूद थे।
कन्नौज. सुखवाड़ा में चल रही भागवत कथा के दौरान आरती करते श्रद्धालु।
hin_Deva hin_Deva hin_Deva bho_Deva